**CONDICIONS ESPECIALS D’EXECUCIÓ PER A LA CONTRACTACIÓ DEL SERVEI DE NETEJA DE L’HOSPITAL UNIVERSITARI GERMANS TRIAS I PUJOL**

### Marc Normatiu General

* Llei 9/2017, de 8 de novembre, de Contractes del Sector Públic (LCSP):
* Directiva 2014/24/UE, sobre contractació pública
* UNE-EN 13549:2003 i UNE-EN 13697:2019 (qualitat i eficiència de la neteja i desinfecció).
* Guies NHS «National Standards of Healthcare Cleanliness 2025»

### **CONDICIÓ ESPECIAL D’EXECUCIÓ 1**

### **Innovació i Transformació Digital del Servei de Neteja**

Tal com s’indica en l’objecte d’aquest plec, un dels aspectes que es considera essencial pel desenvolupament del servei de neteja és la inclusió de mecanismes de gestió innovadora que permetin gestionar el servei de manera àgil i eficient.

Més enllà de l’obligarietat per part de l’empresa adjudicatària de treballar amb un sistema informàtic integrat amb els programes assistencials de l’HUGTIP, l’Hospital vol disposar d’una eina innovadora que permeti aconseguir la transformació digital del servei de neteja en l’àmbit sanitari amb tres reptes clau:

* 1. traçabilitat digital i control remot per garantir el seguiment de les tasques en temps real, ús eficient de recursos (tant recursos de neteja com gestió eficient de llits)
  2. coordinació entre dispositius assistencials i no assistencials, notificació d’incidències, avaluació de la qualitat del servei i optimització de les tasques operacionals i de seguiment
  3. digitalització de les principals vies de retroalimentació dels usuaris interns i externs (desenvolupant mecanismes automàtics i transparents que permetin una gestió de la millora contínua del servei enfocada en criteris d’humanització i empoderament real dels destinaris del servei de neteja)

La complexitat de disposar d’aquesta eina innovadora fa que el projecte es treballi en dues fases diferenciades:

Fase 1: treballar amb el programa informàtic proposat per l’empresa adjudicatària del servei de neteja.

Fase 2:crear l’ eina que permeti aconseguir la transformació digital del servei de neteja en l’àmbit sanitari. Aquesta eina serà propietat de l’HUGTIP i és un projecte a desenvolupar conjuntament amb l’adjudicatari del servei.

Sabent que aquest projecte és complexe, es planteja que el desenvolupament i posada en marxa es realitzi al llarg del contracte, comptant amb la participació activa durant la vigència del contracte de l’empresa adjudicatària

Tal com recull l’objecte d’aquest plec, un dels aspectes clau per contribuir a l’eficiència del servei de neteja és la implantació de sistemes de traçabilitat digital i control remot per garantir el seguiment de les tasques en temps real, l’ús eficient de recursos i la generació de dades ambientals auditables. Per l’HUGTIP es considera estratègic disposar d’un mecanisme de gestió innovador independent de l’empresa adjudicatària per a la coordinació, notificació, avaluació i optimització de les tasques.

L’empresa adjudicatària col·laborarà amb l’HUGTiP en el desenvolupament i implantació d’una eina digital pròpia (propietat de l’Hospital) que garanteixi la gestió integral i la traçabilitat en temps real del servei de neteja.

**Requisits mínims**

1. Presentar, dins dels 90 dies posteriors a la formalització, un Pla de Treball consensuat amb la Direcció i Organització de Sistemes d’Informació (DOSI), Equip Infermer de Control d’Infecció i Unitat d’Hoteleria

2. Aportar una persona experta en programació informàtica durant 1 any, a temps complert i sota la direcció tècnica de la Direcció i Organització de Sistemes d’Informació (DOSI) de l’HUGTIP. Aquesta persona haurà de tenir el vist i plau de la DOSI.

El perfil del candidat haurà de ser el següent:

Llenguatges de programació i frameworks: Java, Javascript, React, HTML, CSS, SQL

CONEIXEMENTS VALORATS: PHP, Liferay, JQuery

EXPERIÈNCIA: Experiència laboral mínima requerida:

* 1 Any d’experiència amb Javascript
* 1 Any d’experiència amb JAVA
* 1 Any d’experiència amb REACT
* 1 Any d’experiència en BBDD SQL

S’estima que el cost empresa d’aquest professional està entre els 50.000-60.000 euros

**Seguiment**

* Reunió trimestral amb acta, que elaborarà la persona expert incorporada
* Informe de progrés cada 6 mesos (estadis assolits, possibles desviacions i mesures correctores).

**Penalitzacions**

* Retard > 90 dies sobre el cronograma aprovat: penalització de 0,125% (per tant, al mes següent, l’import de facturació serà 99,875% del preu d’adjudicació mensual)
* Tres retards consecutius o un retard > 180 dies: possible resolució anticipada

Aquestes penalitzacions no es tindran en compte si no són atribuibles a l’empresa adjudicatària

### **CONDICIÓ ESPECIAL D’EXECUCIÓ 2**

### **Innovació Científica i Millora Contínua**

L’empresa adjudicatària i l’HUGTiP constituiran un Grup Mixt d’Innovació per revisar i incorporar millors pràctiques basades en evidència científica i impulsar la innovació tecnològica en higiene hospitalària. Per part de l’Hospital estarà liderat per la Subcomissió d’Higiene Hospitalària i, per part de l’empresa, per experts en innovació científica i millora contínua.

**Requisits mínims**

1. Acta de constitució del grup dins dels tres primers mesos des de l’inici del contracte: composició, objectius i pla d’acció

2. Celebració de 4 reunions anuals amb acta.

3. Informe anual de millores que inclogui: innovacions analitzades, protocols actualitzats (UNE-EN 13549/13697, NHS 2025), publicació o comunicació científica (almenys 1 cada 2 anys) i anàlisi de certificacions ESG (p. ex. ECOVADIS).

**Seguiment**

* Verificació anual per Unitat d’Hoteleria de l’existència de les actes i de l’informe.

**Penalitzacions**

* Absència d’acta de reunió o informe anual: penalització fixa de 300 € per document pendent, a descomptar en la factura del mes següent
* > 2 documents pendents en un any: possible resolució del contracte